Document ID: 31980R2762

NEUVOSTON ASETUS (ETY) N:o 2762/80,
annettu 28 päivänä lokakuuta 1980,
oliiviöljyn kulutustukea koskevista yleisistä säännöistä annetun asetuksen (ETY) N:o 3089/78 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1917/80(), ja erityisesti sen 11 artiklan 7 kohdan,
ottaa huomioon komission ehdotuksen(),
sekä katsoo, että
asetuksen N:o 136/66/ETY 11 artiklassa perustetaan yhteisössä tuotetun ja markkinoille saatetun oliiviöljyn kulutustukijärjestelmä,
sen mahdollistamiseksi, että kulutustukijärjestelmä saavuttaa tavoitteensa, ja sen välttämiseksi, että kolmansista maista tuodut oliiviöljyt saavat kulutustukea perusteettomasti, oliiviöljyn kulutustukea koskevista yleisistä säännöistä 19 päivänä joulukuuta 1978 annetun neuvoston asetuksen (ETY) N:o 3089/78(), sellaisena kuin se on muutettuna asetuksella (ETY) N:o 2380/79(), 9 artiklassa säädetään, että kaikesta kolmansista maista tuodusta ja yhteisössä vapaaseen liikkeeseen luovutetusta oliiviöljystä on annettava vakuus, lukuun ottamatta pienpakkauksissa olevia öljyjä, ja
markkinointivuoden 1979/1980 aikana saatu kokemus on osoittanut pienpakkauksissa olevan oliiviöljyn tuonnin epätavallisen kehityksen; näiden öljyjen lopullisen käyttötarkoituksen valvonta aiheuttaa kyseisille viranomaisille vakavia ongelmia; tästä syystä on olemassa vaara, että kyseiset öljyt saavat perusteettomasti kulutustukea; tämän tilanteen korjaamiseksi olisi kaikessa oliiviöljyn tuonnissa, tarjontamuodosta riippumatta, annettava vakuus,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3089/78 9 artikla seuraavasti:
"9 artikla
1. Yhteisen tullitariffin alanimikkeeseen 15.07 A kuuluvan oliiviöljyn osalta edellytyksenä kaikkeen vapaaseen liikkeeseen luovutukseen yhteisössä on vakuuden antaminen. Tämän vakuuden määrä on samansuuruinen kuin kulutustuen osa, joka maksettaisiin pakkausyrityksille yhteisössä tuotetun oliiviöljyn samasta määrästä ja joka olisi voimassa vapaaseen liikkeeseen luovuttamista koskevien tullimuodollisuuksien täyttämishetkellä.
Jos päätös kuitenkin johtaa kulutustuen huomattavaan muutokseen, komissio voi tämän päätöksen päivämäärästä alkaen tarkistaa vakuuden määrän kyseisen muutoksen huomioon ottamiseksi.
2. Edellä 1 kohdassa tarkoitettu vakuus vapautetaan heti kun asianosainen esittää todisteen siitä, että vapaaseen liikkeeseen luovutettu oliiviöljy ei enää täytä kulutustuen saamisen edellytyksiä."
2 artikla
Tämä asetus tulee voimaan 1 päivästä marraskuuta 1980.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 28 päivänä lokakuuta 1980.

Labels: 3
11
17
19